Ipoteka obligatsiyalarini chiqarish sohasida “Tartibga solish qumdoni” maxsus huquqiy rejimini joriy etish toʻgʻrisidagi nizomni tasdiqlash haqida
(order, 2025-07-14)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuni va Oʻzbekiston Respublikasi Prezidentining 2025-yil 21-fevraldagi PF-26-son “Uy-joy va ipoteka bozorini yanada rivojlantirishga oid qoʻshimcha chora-tadbirlar toʻgʻrisida”gi Farmoniga muvofiq buyuraman: 1. Ipoteka obligatsiyalarini chiqarish sohasida “Tartibga solish qumdoni” maxsus huquqiy rejimini joriy etish toʻgʻrisidagi nizom ilovaga muvofiq tasdiqlansin. 2. Mazkur buyruq Oʻzbekiston Respublikasi Markaziy banki bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. Mazkur Nizom ipoteka obligatsiyalarini chiqarish sohasida “Tartibga solish qumdoni” maxsus huquqiy rejimini taqdim etish, maxsus huquqiy rejim ishtirokchilarini roʻyxatga olish va ularning faoliyati monitoringini amalga oshirish, maxsus huquqiy rejim ishtirokchisini maqomidan mahrum qilish, shuningdek, maxsus huquqiy rejim ishtirokchilarining reyestrini yuritish tartibni belgilaydi. 1. Mazkur Nizomda quyidagi asosiy tushunchalar qoʻllaniladi: arizachi — Oʻzbekiston Respublikasi Prezidentining farmon va qarorlari hamda Oʻzbekiston Respublikasi Vazirlar Mahkamasining qarorlari bilan maxsus huquqiy rejim doirasida ipoteka obligatsiyalarini chiqarish vakolati berilgan yuridik shaxslar; maxsus huquqiy rejim — ipoteka obligatsiyalarini chiqarish uchun maxsus huquqiy rejim ishtirokchilariga alohida tashkiliy-huquqiy shart-sharoitlar yaratish jarayoni; maxsus huquqiy rejim ishtirokchilari — maxsus huquqiy rejim ishtirokchisi sifatida roʻyxatdan oʻtgan yuridik shaxslar; ipoteka obligatsiyasi — maxsus huquqiy rejim ishtirokchilari tomonidan chiqariladigan emissiyaviy qimmatli qogʻoz boʻlib, u boʻyicha majburiyatlarning bajarilishi ipoteka kreditlari jamlanmasi bilan taʼminlanadi; maxsus huquqiy rejim ishtirokchilarining reyestri (bundan buyon matnda reyestr deb yuritiladi) — maxsus huquqiy rejimda roʻyxatdan oʻtgan ishtirokchilar toʻgʻrisidagi maʼlumotlarni aks ettiruvchi ommaviy axborot resursi; Agentlik — Oʻzbekiston Respublikasi Istiqbolli loyihalar milliy agentligi. 2. Maxsus huquqiy rejim ishtirokchilarini roʻyxatdan oʻtkazish mazkur Nizomning 1-ilovasida keltirilgan sxemaga muvofiq Agentlik tomonidan amalga oshiriladi. 3. Agentlikning kapital bozorini tartibga solish uchun masʼul boʻlgan tegishli tarkibiy boʻlinmasi (bundan buyon matnda ishchi organ deb yuritiladi) Agentlikning maxsus huquqiy rejim ishtirokchilarini roʻyxatdan oʻtkazish va ularning faoliyatini monitoring qilish boʻyicha ishchi organi funksiyalarini bajaradi. Ishchi organ: arizachining maxsus huquqiy rejim ishtirokchisi maqomini olish uchun taqdim etgan arizasini qabul qiladi, roʻyxatdan oʻtkazadi va koʻrib chiqadi; arizachi tomonidan taqdim etilgan hujjatlarni koʻrib chiqish natijalari boʻyicha Agentlik rahbariga (oʻrinbosariga) maxsus huquqiy rejim ishtirokchisi sifatida roʻyxatdan oʻtkazish yoki roʻyxatdan oʻtkazishni rad etish toʻgʻrisida xulosa beradi; reyestrni yuritadi; maxsus huquqiy rejim ishtirokchisini tashkiliy-huquqiy va konsultativ jihatdan qoʻllab-quvvatlaydi; maxsus huquqiy rejim ishtirokchisi maqomidan mahrum qilish toʻgʻrisida Agentlik rahbariga (oʻrinbosariga) takliflar kiritadi. 4. Arizachi tomonidan taqdim etilgan ariza va hujjatlarni koʻrib chiqish hamda maxsus huquqiy rejim ishtirokchilarini roʻyxatdan oʻtkazish uchun yigʻim undirilmaydi. 5. Maxsus huquqiy rejim ishtirokchisining rahbariyati (rahbar, uning oʻrinbosarlari) va taʼsischilari iqtisodiy jinoyatlarda, shuningdek jinoiy faoliyatdan olingan daromadlarni legallashtirish, terrorizm va ommaviy qirgʻin qurolini tarqatish bilan bogʻliq jinoyatlarda, shuningdek ularni uyushgan jinoyatchilik, noqonuniy giyohvand moddalar savdosi, korrupsiya va axborot texnologiyalari bilan moliyalashtirishda ishtirok etgan yoki ishtirok etishda gumonlanayotgan shaxslar boʻlishi mumkin emas. 6. Maxsus huquqiy rejim ishtirokchisi: reyestrga kiritilgan kundan eʼtiboran olti oydan kechiktirmay ipoteka obligatsiyalarini chiqarishi; maxsus huquqiy rejim doirasida ipoteka obligatsiyalarini Agentlik tomonidan belgilangan tartibga muvofiq chiqarishi shart. 7. Maxsus huquqiy rejim doirasida maxsus huquqiy rejim ishtirokchilariga ipoteka obligatsiyalarini chiqarish bilan bogʻliq boʻlmagan faoliyatni amalga oshirish taqiqlanadi. 8. Maxsus huquqiy rejim ishtirokchisi sifatida roʻyxatdan oʻtish uchun arizachi mazkur Nizomning 2-ilovasiga muvofiq shakldagi ariza hamda quyidagi maʼlumotlar va hujjatlarni Agentlikka taqdim etadi: mazkur Nizomning 3-ilovasiga muvofiq shakldagi maxsus huquqiy rejim ishtirokchisi sifatida roʻyxatdan oʻtkazish uchun arizachining anketasi; arizachining ustavi va boshqa taʼsis hujjatlarining nusxasi; mazkur Nizomning 4-ilovasiga muvofiq yuridik shaxsning (arizachining) rahbariyati (rahbari va oʻrinbosarlari) va taʼsischilari haqidagi maʼlumotlar. 9. Mazkur Nizomning 8-bandida nazarda tutilgan hujjatlar arizachining rahbari tomonidan tasdiqlangan (imzolangan) holda taqdim etiladi. 10. Arizachi ariza va hujjatlarni Agentlikka yozma yoki elektron shaklda yoxud Agentlikning elektron pochta manziliga yuborish orqali taqdim etadi. Elektron shaklda taqdim etiladigan maʼlumotlar yuqori sifatda va “PDF”, “PNG” yoki “JPEG” formatlarda boʻlishi lozim. 11. Arizachi Agentlikka yozma shaklda murojaat qilganda, Agentlik xodimi tomonidan arizachiga ariza qabul qilinganligini tasdiqlovchi ushbu xodimning familiyasi, ismi va otasining ismi hamda ariza qabul qilingan sana koʻrsatilgan tegishli hujjat yoki arizaning nusxasiga ushbu malumotlarni qayd etgan holda imzo qoʻyib beriladi. 12. Agentlik ariza va mazkur Nizomning 8-bandida koʻrsatilgan hujjatlar kelib tushgan kundan boshlab yigirma ish kuni ichida arizachini maxsus huquqiy rejim ishtirokchisi sifatida roʻyxatdan oʻtkazish yoki roʻyxatdan oʻtkazishni rad etish haqida qaror qabul qiladi. Ariza va taqdim etilgan hujjatlarni tegishli mutaxassislarni jalb qilgan holda qoʻshimcha ravishda tekshirish talab qilingan taqdirda, ishchi organning taklifiga koʻra arizani koʻrib chiqish muddati Agentlik rahbari (oʻrinbosari) tomonidan oʻn ish kuniga uzaytirilishi mumkin. Bu haqda arizachi muddatni uzaytirish toʻgʻrisida qaror qabul qilingan kuni xabardor qilinadi. 13. Ishchi organ ariza va taqdim etilgan hujjatlarni oʻn besh ish kuni ichida, qoʻshimcha oʻrganish zarur boʻlgan taqdirda esa yigirma ish kuni ichida koʻrib chiqadi hamda koʻrib chiqish natijasi boʻyicha xulosa taqdim etadi. 14. Ishchi organ tomonidan xulosa taqdim etilgan kundan boshlab besh ish kuni ichida Agentlik rahbari (oʻrinbosari) tomonidan arizachini maxsus huquqiy rejim ishtirokchisi sifatida roʻyxatdan oʻtkazish yoki roʻyxatdan oʻtkazishni rad etish haqida qaror qabul qilinadi. 15. Arizachini maxsus huquqiy rejim ishtirokchisi sifatida roʻyxatdan oʻtkazish quyidagi holatlarda rad etiladi: arizachi mazkur Nizomning 5 va 7-bandlarida koʻrsatilgan talablarga muvofiq boʻlmaganda; taqdim etilgan hujjatlarda notoʻgʻri yoki buzib koʻrsatilgan maʼlumotlar mavjud boʻlganda. 16. Maxsus huquqiy rejim ishtirokchisi sifatida roʻyxatdan oʻtkazish rad etilgan taqdirda, ishchi organ tomonidan mazkur qaror qabul qilingan kundan boshlab bir ish kuni ichida arizachiga rad etish sabablari koʻrsatilgan xabarnoma yuboriladi. 17. Arizachi rad etish asoslarini bartaraf etgan holda xabarnomani olgan kundan boshlab oʻttiz kun ichida takroran ariza berishi mumkin. Takroran berilgan ariza boʻyicha oʻn ish kuni ichida arizachini maxsus huquqiy rejim ishtirokchisi sifatida roʻyxatdan oʻtkazish yoki roʻyxatdan oʻtkazishni rad etish haqida qaror qabul qilinadi. Mazkur bandning birinchi xatboshisida koʻrsatilgan muddat oʻtganidan soʻng takroran taqdim etilgan arizalar ushbu Nizomda belgilangan tartibda umumiy asoslarda koʻrib chiqiladi. 18. Maxsus huquqiy rejim ishtirokchisi sifatida roʻyxatdan oʻtkazish toʻgʻrisida qaror qabul qilingan taqdirda, ishchi organ bir ish kuni ichida tegishli maʼlumotlarni reyestrga kiritadi va arizachiga xabarnoma yuboradi. 19. Maxsus huquqiy rejimning amal qilish muddati 5 yilni tashkil etadi. 20. Ishchi organ ishtirokchilar tomonidan maxsus huquqiy rejim talablari va shartlariga rioya etilishi ustidan doimiy monitoring olib boradi. 21. Maxsus huquqiy rejim ishtirokchilari har chorakda, hisobot choragidan keyingi oyning beshinchi sanasiga qadar Agentlikka chiqarilgan ipoteka obligatsiyalariga oid hisobotni taqdim etadi. 22. Quyidagilar maxsus huquqiy rejim ishtirokchisi maqomidan mahrum qilish uchun asos hisoblanadi: ishtirokchining maxsus huquqiy rejim ishtirokchisi maqomidan voz kechish toʻgʻrisidagi arizasi; ishtirokchining mazkur Nizomning 2-bobida belgilangan talablarga muvofiq emasligi faktlari aniqlanganligi; ishtirokchi tomonidan ipoteka obligatsiyalarini chiqarish tartibi muntazam ravishda (ikki martadan ortiq) buzilganligi; maxsus huquqiy rejim ishtirokchisi sud qaroriga muvofiq toʻlovga qobiliyatsiz deb topilganligi. 23. Mazkur Nizomning 22-bandida koʻrsatilgan holatlar aniqlangan kundan boshlab uch ish kuni ichida Agentlik tomonidan maxsus huquqiy rejim ishtirokchisini maqomidan mahrum qilish toʻgʻrisida qaror qabul qilinadi. 24. Ishchi organ maxsus huquqiy rejim ishtirokchisi maqomidan mahrum etish toʻgʻrisida qaror qabul qilingan paytdan eʼtiboran bir ish kuni ichida bu haqda ishtirokchini xabardor qiladi va unga tegishli qarorning koʻchirma nusxasini yuboradi. 25. Reyestr ishchi organ tomonidan yuritiladi va unda quyidagilar koʻrsatiladi: maxsus huquqiy rejim ishtirokchisining nomi, tashkiliy-huquqiy shakli, joylashgan yeri (pochta manzili), elektron pochta manzili, soliq toʻlovchining identifikatsiya raqami (STIR), telefon raqami; maxsus huquqiy rejim ishtirokchisining roʻyxatdan oʻtkazilgan raqami va sanasi; maxsus huquqiy rejim ishtirokchisini maxsus rejim ishtirokchisi maqomidan mahrum qilish asoslari va sanasi. 26. Reyestrda mavjud boʻlgan maʼlumotlar Agentlikning rasmiy veb-saytida joylashtiriladi. 27. Maxsus huquqiy rejim ishtirokchilari Agentlik tomonidan qabul qilingan qarorlar ustidan sudga shikoyat qilishga haqli. 28. Mazkur Nizom talablarining buzilishida aybdor boʻlgan shaxslar qonunchilikka muvofiq javobgar boʻladilar. BosqichlarMasʼullarTadbirlarIjro muddati1-bosqichArizachi1. Ipoteka obligatsiyalarini chiqarish sohasida “Tartibga solish qumdoni” maxsus huquqiy rejimining (bundan buyon matnda maxsus huquqiy rejim deb yuritiladi) ishtirokchisi sifatida roʻyxatdan oʻtish uchun ariza va hujjatlarni tayyorlaydi.2. Ariza va tegishli hujjatlarni Oʻzbekiston Respublikasi Istiqbolli loyihalar milliy agentligiga (bundan buyon matnda Agentlik deb yuritiladi) yuboradi.Oʻz xohishiga koʻra2-bosqichAgentlikAriza va tegishli hujjatlarni koʻrib chiqadi hamda maxsus huquqiy rejim ishtirokchisi sifatida roʻyxatdan oʻtkazish yoki roʻyxatdan oʻtkazishni rad etish toʻgʻrisida qaror qabul qiladi.20 ish kuni, uzaytirilgan taqdirda 30 ish kuniAgentlik1. Agentlikning kapital bozorini tartibga solish uchun masʼul boʻlgan tegishli tarkibiy boʻlinmasi (bundan matnda ishchi organ deb yuritiladi) taqdim etilgan hujjatlarni koʻrib chiqadi va maxsus huquqiy rejim ishtirokchisi sifatida roʻyxatdan oʻtkazish yoki roʻyxatdan oʻtkazishni rad etish toʻgʻrisida xulosa tayyorlaydi.15 ish kuni, uzaytirilgan taqdirda 20 ish kuni2. Ishchi organning xulosasi asosida maxsus huquqiy rejim ishtirokchisi sifatida roʻyxatdan oʻtkazish yoki roʻyxatdan oʻtkazishni rad etish toʻgʻrisida qaror qabul qilinadi.5 ish kuni3-bosqichIshchi organMaxsus huquqiy rejim ishtirokchisi sifatida roʻyxatdan oʻtkazish rad etilgan taqdirda, rad etish sabablarini koʻrsatgan holda bu haqda arizachini xabardor qiladi.1 ish kuni4-bosqichArizachiMaxsus huquqiy rejim ishtirokchisi sifatida roʻyxatdan oʻtkazishni rad etish uchun asos boʻlgan sabablarni bartaraf etib, takroran ariza beradi.30 kunAgentlik1. Takroran berilgan ariza boʻyicha arizachini maxsus huquqiy rejim ishtirokchisi sifatida roʻyxatdan oʻtkazish yoki roʻyxatdan oʻtkazishni rad etish toʻgʻrisida qaror qabul qiladi.10 ish kuni2. Koʻrsatilgan muddat oʻtgandan keyin takroran berilgan arizalar ushbu Nizomda nazarda tutilgan tartibda umumiy asoslarda koʻrib chiqiladi.belgilangan muddatda5-bosqichIshchi organ1. Maxsus huquqiy rejim ishtirokchisi sifatida roʻyxatdan oʻtkazish toʻgʻrisida qaror qabul qilingan taqdirda, reyestrga tegishli maʼlumotlarni kiritadi va ariza beruvchiga xabarnoma yuboradi.1 ish kuni ARIZA1.Arizachining nomi: 2.Yuridik manzili (pochta manzili):3.Elektron pochta manzili:4.Telefon raqami:5.Soliq toʻlovchining identifikatsiya raqami (STIR):6.Xizmat koʻrsatuvchi tijorat banki:7.Rahbarning familiyasi, ismi va otasining ismi:8.Ariza berishga vakolatli shaxsning familiyasi, ismi va otasining ismi, lavozimi, telefon raqami, elektron pochtasi:Ipoteka obligatsiyalarini chiqarish sohasida maxsus huquqiy rejim ishtirokchisi sifatida roʻyxatdan oʻtkazishingizni soʻraymizArizaga quyidagilar ilova qilinadi:1. Anketa ___ varaqda.2. Ustav va boshqa taʼsis hujjatlari nusxasi.3. Yuridik shaxs rahbariyati (rahbar, uning oʻrinbosarlari) va muassislari toʻgʻrisidagi maʼlumotlar.Arizachi rahbarining imzosi___________ (F.I.O.) 20___ yil “___”________ 1-bob. Yuridik shaxs (ariza beruvchi) toʻgʻrisidagi maʼlumotlarYuridik shaxsning nomi:Yuridik manzili (pochta manzili):Telefon raqami:Elektron pochta manzili:Rasmiy veb-sayti:Davlat roʻyxatidan oʻtkazish sanasi va raqami (kun/oy/yil)Soliq toʻlovchining identifikatsiya raqami (STIR):2-bob. Deklaratsiyalash1. Arizachining rahbariyati (rahbar, uning oʻrinbosarlari) va taʼsischilari iqtisodiy jinoyatlarda, shuningdek jinoiy faoliyatdan olingan daromadlarni legallashtirish, terrorizm va ommaviy qirgʻin qurolini tarqatish bilan bogʻliq jinoyatlarda, shuningdek ularni uyushgan jinoyatchilik, noqonuniy giyohvand moddalar savdosi, korrupsiya va axborot texnologiyalari bilan moliyalashtirishda ishtirok etganmi? Ha Yoʻq2. Arizachiga sud tartibida toʻlovga qobiliyatsizlik tartib-taomillari qoʻllanilganmi? Ha Yoʻq(Agar yuqoridagi savollardan biriga ijobiy javob berilsa, quyida batafsil maʼlumot bering) Mazkur anketa va unga ilova qilingan hujjatlardagi maʼlumotlarning haqiqiyligi va toʻgʻriligini hamda notoʻgʻri yoki buzib koʻrsatilgan maʼlumotlar berilmaganligini tasdiqlayman. Arizam qanoatlantilganidan keyin taqdim etgan hujjatlarimda notoʻgʻri yoki buzib koʻrsatilgan maʼlumotlar aniqlangan taqdirda, maxsus huquqiy rejim ishtirokchisi maqomidan mahrum etilishim mumkinligini tushunaman.Vakolatli shaxsning ismiLavozimiTelefon raqamiElektron pochta manziliVakolatli shaxsning imzosiSanaQoʻshimcha aloqa uchun shaxs (agar yuqoridagidan farq qilsa)LavozimiTelefon raqamiElektron pochta manzili 1-jadvalYuridik shaxsning rahbariyati (rahbari va oʻrinbosarlari)LavozimiFamiliyasi, ismiFuqaroligiShaxsini tasdiqlovchi hujjatHujjat turiSeriya va raqamiBerilgan vaqti va amal qilish muddatiKim tomonidan berilgan1234567 2-jadvalYuridik shaxsning taʼsischilariFamiliyasi, ismi yoki yuridik shaxs nomiUlush miqdoriFuqaroligi (jismoniy shaxslar uchun) yoki davlat roʻyxatidan oʻtgan joyi (yuridik shaxslar uchun)Shaxsini tasdiqlovchi hujjat yoki davlat roʻyxatdan oʻtkazilganligi haqidagi guvohnomaHujjat turiSeriya va raqamiBerilgan vaqti va amal qilish muddatiKim tomonidan berilgan1234567